Basketbols ir plaši pazīstams un populārs sporta veids jau vairākus gadu desmitus, īpaši Eiropā un ASV. Spēles galvenais elements ir bumba, kuru šoreiz izspēles gaitā jānogādā jeb jāiemet ~ trīs metrus augstā grozā. Attiecīgi par katru precīzo metienu komanda saņem punktus – vienu par soda metienu pēc pārkāpuma, divus par no zonas iekšdaļas gūtiem punktiem, savukārt trīs par tālmetieniem, kas veicami sākot no atzīmētās zonas robežas. Katrā komandā laukumā atrodas pieci spēlētāji, kuri izspēlē četras ceturtdaļas 10-12 minūšu garumā katru. Spēlētāji mača laikā mainās, kopējais komandas spēlētāju skaits parasti ir 12, taču traumu dēļ soliņš varbūt arī īsāks. Protams, uzvar tā komanda, kura spēles laikā guvusi visvairāk punktu. Basketbola spēle nevar noslēgties ar neizšķirtu, ja tāds tiek fiksēts pamatlaika beigās, tiek izspēlēts viens vai vairāki papildlaiki.n